Stor lys lejlighed i et fint kvarter. Supermarked, stationer og restauranter og caféer i gåafstand. Dog nødvendigt med offentlig transport til de forskellige seværdigheder. Flot udsigt fra 5. sal, men der er ingen elevator, så det er ikke en lejlighed for gangbesværede. Terrassen var større end på billederne, og vi nød den meget i det gode vejr. Lejligheden var utrolig veludstyret og kommunikationen med værten var upåklagelig. Vi havde brug for hjælp en enkelt gang pga. et tilstoppet afløb og det blev løst med det samme, dejligt! Vi kan kun anbefale et ophold i Babetts lejlighed :-)